stanford-oval/wikipedia huggingface dataset:
Luettelo akupisteistä
Sappirakko (GB) (足少陽膽經)

Tongziliao (瞳子髎 GB1) painauma silmän ulkokulmassa.
Tinghui (聽會)
Shangguan (上關)
Hanyan (頷厭)
Xuanlu (懸顱)
Xuanli (懸釐)
Qubin (曲鬢)
Shuaigu (率谷)
Tianchong (天沖)
Fubai (浮白)
Touqiaoyin (頭竅陰)
Wangu (完骨)
Benshen (本神)
Yangbai (陽白)
Toulinqi (頭臨泣)
Muchuang (目窗)
Zhengying (正營)
Chengling (承靈)
Naokong (腦空)
Fengchi (風池)
Jianjing (肩井)
Yuanye (淵腋)
Zhejin (輒筋)
Riyue (日月)
Jingmen (京門)
Daimai (帶脈)
Wushu (五樞)
Weidao (維道)
Juliao (居髎)
Huantiao (環跳)
Fengshi (風市)
Zhongdu (中瀆)
Xiyangguan (膝陽關)
Yanglingquan (陽陵泉)
Yangjiao (陽交)
Waiqui (外丘)
Guangming (光明)
Yangfu (陽輔)
Xuanzhong (懸鐘)
Qiuxu (丘墟)
Zulinqi (足臨泣)
Diwuhui (地五會)
Jiaxi (俠溪)
Zuqiaoyin (足竅陰 GB44) neljännen varpaan ulkosyrjässä, 0.1 cunia kynnen juuresta.
Maksa (LR tai LV) (足厥陰肝經)

Dadun (大敦 LV1) isonvarpaan ulkosyrjässä, 0.1 cunia kynnen juuresta.
Xingjian (行間)
Taichong (太沖 LV3) isonvarpaan ja toisen varpaan välissä, jalkapöydän luiden kohtaamispisteen edessä.
Zhongfeng (中封)
Ligou (蠡溝)
Zhongdu (中都)
Xiguan (膝關)
Ququan (曲泉)
Yinbao (陰包)
Zuwuli (足五里)
Yinlian (陰廉)
Jimai (急脈)
Zhangmen (章門)
Qimen (期門 LV14) nännin alapuolella, kuudennen ja seitsemännen kylkiluun välissä.
Hedelmällisyysmeridiaani eli renmai (CV) (任脈)

Huiyin (會陰 Ren1) peräaukon ja sukupuolielinten välissä.
Qugu (曲骨)
Zhongji (中極)
Guanyuan (關元)
Shimen (石門)
Qihai (氣海 Ren6) 1.5 cunia navan alapuolella.
Yinjiao (陰交)
Shenque (神闕)
Shuifen (水分)
Xiaguan (下脘)
Jianli (建里)
Zhongguan (中脘)
Shangguan (上脘)
Juque (巨闕)
Jiuwei (鳩尾)
Zhongting (中庭)
Shanzhong (膻中)
Yutang (玉堂)
Zigong (紫宮)
Huagai (華蓋)
Xuanji (璇璣)
Tiantu (天突)
Lianquan (廉泉)
Chengjiang (承漿 Ren24) alahuulen alapuolella, keskellä.
Hallitseva meridiaani eli dumai (GV tai Du) (督脈)

Changqiang (長強 Du1) peräaukon ja häntäluun välissä.
Yaoshu (腰兪)
Yaoyangguan (腰陽關)
Mingmen (命門)
Xuanshu (懸樞)
Jizhong (脊中)
Zhongshu (中樞)
Jinsuo (筋縮)
Zhiyang (至陽)
Lingtai (霊台)
Shendao (神道)
Shenzhu (身柱)
Taodao (陶道)
Dazhui (大椎)
Yamen (瘂門)
Fengfu (風府)
Naohu (脳戸)
Qiangjian (強間)
Houding (後頂)
Baihui (百會 Du20) päälaella.
Qianding (前頂)
Xinhui (顖會)
Shangxing (上星)
Shenting (神庭)
Suliao (素髎)
Shuigou (水溝 Du26)
Duiduan (兌端)
Yinjiao (齦交 Du28) suussa ikenen ja ylähuulen välissä.
Antonio Ignacio Velasco García

Antonio Ignacio Velasco García, S.D.B. (17. tammikuuta 1929 – 6. heinäkuuta 2003) oli katolisen kirkon 17. joulukuuta 1955 vihitty pappi. Piispaksi hänet vihittiin 6. tammikuuta 1990. Hänestä tuli vuonna 1995 Caracasin arkkipiispa, jona hän toimi, kunnes kuoli 74-vuotiaana ja sai seuraajakseen Jorge Urosan.
Velasco García oli vuodesta 2001 kardinaali.
Aiheesta muualla

Catholic-hierarchy.org: Antonio Ignacio Cardinal Velasco Garcia, S.D.B. † (englanniksi)
Arthur Lee

Arthur Lee (7. maaliskuuta 1945 Memphis, Tennessee – 3. elokuuta 2006 Memphis, Tennessee) oli yhdysvaltalainen muusikko. Hän tuli tunnetuksi yhtyeestä Love, jonka Forever Changes -albumi vuodelta 1967 on yhtyeen tunnetuin. Lee oli yksi Yhdysvaltojen länsirannikon psykedeelisen musiikin vaikuttajista 1960-luvulla.
Lee kuoli 3. elokuuta 2006 leukemiaan Memphisissä.
Sooloalbumit

Vindicator (1972)
Black Beauty (1973)
Arthur Lee EP (1977)
Arthur Lee (1981)
Aiheesta muualla

Arthur Leen muistokirjoitus Helsingin Sanomissa
Mau Heymans

Mau Heymans Turussa maaliskuussa 2009.
Maurits ”Mau” Heymans (s. 14. huhtikuuta 1961 Veldhoven) on hollantilainen Aku Ankka -sarjakuvapiirtäjä.
Toisinaan Heymans käsikirjoittaa tarinansa itse, mutta useimmiten hän käsikirjoittaa ne jonkun käsikirjoittajan kanssa yhdessä ja sitten itse piirtää ne puhtaaksi. Nuorena hän piirsi veljensä Bas Heymansin kanssa useita punk-henkisiä sarjakuvia. Aku Ankka -sarjakuviin hän piirtää yleensä Akulle pitkän kaulan.
Aiheesta muualla

Comic creator: Mau Heymans (englanniksi)
Antonie Pannekoek

Antonie Pannekoek
Antonie (Anton) Pannekoek (2. tammikuuta 1873 Vaassen – 28. huhtikuuta 1960 Wageningen) oli tunnettu alankomaalainen tähtitieteilijä, joka kannatti marxilaista näkökantaa. Hänestä tuli myöhemmin tunnettu marxilainen kirjoittaja.
Elämäkerta

Antonie Pannekoek opiskeli fysiikka ja matematiikkaa vuodesta 1891 lähtien ja jo ennen yliopiston aloittamista, hän oli erittäin kiinnostunut tähtitieteestä ja varsinkin Pohjantähden liikkumisesta. Hän kirjoitti ensimmäisen artikkelinsa, On the Necessity of Further Researches on the Milky Way, opiskelijana. Muutama vuosi opiskelujensa jälkeen Pannekoek aloitti työt Leidse Sterrewachtin observatoriossa, jossa hän kirjoitti lopputyönsä.
Luettuaan Edward Bellamyn Yhdenvertaisuus -teoksen, Pannekoekista tuli vakuuttunut sosialisti ja hän alkoi opiskella ja tutkia Karl Marxin teorioita. Pian Pannekoekista tuli tunnettu marxilainen kirjoittaja, jonka tekstejä julkaistiin alankomaalaisissa ja saksalaisissa lehdissä. Tyytymättömyys työhön observatoriossa sai hänet muuttamaan Berliiniin, missä hänestä tuli Saksan sosiaalidemokraattisen puolueen rahoittaman koulun luennoitsija. Hänen radikaalit ajatuksensa saivat hänet pian vaikeuksiin Saksan hallituksen ja ammattiliittojen kanssa. Pannekoek ei tosin ollut yksin radikaalien ajatuksiensa kanssa.
Hän oli Alankomaissa lomalla, kun ensimmäinen maailmansota puhkesi ja siten esti häntä palaamasta Saksaan. Saksasta poissa ollessaan hän alkoi opettaa kemiaa ja tiedettä Alankomaissa. Vaikka Leidse Sterrewacht halusi Pannekoekin takaisin observatorioon töihin, niin hallituksen vastustus esti tämän hänen marxilaisten näkemystensä takia. Sen sijaan Amsterdamin kaupunginvaltuusto nimitti hänet Amsterdamin yliopistoon, aluksi vain osa-aika töihin professoriksi, ja myöhemmin vuonna 1923 hänestä tuli virallinen professori.
Tähtitiede

Pannekoek alkoi opiskella tähtien levittäytymistä linnunradassa kuin myös galaksin rakennetta. Myöhemmin hän kiinnostui tähtien luonteesta ja evoluutiosta. Näiden opiskelujen takia häntä pidetään astrofysiikan löytäjänä.
Teoreettisesta työstänsä huolimatta hän lähti monille tutkimusmatkoille tarkkaillakseen auringon pimennystä ja tähtien valontaittumista. Vuonna 1926 hän lähti tutkimusmatkalle Jaava-saarille kartoittaakseen eteläisiä tähtikuvioita. Pannekoek oli myös kiinnostunut tähtitieteen historiasta ja hänen kirjansa nimeltään A history of Astronomy julkaistiin englanniksi ja hollanniksi.
Hänen työnsä galaktisessa rakenteessa, astrofysiikassa ja tähtitieteen historiassa saavutti kansainvälistä mainetta, mikä johti siihen, että hän voitti kunnioitetun oppiarvon Harvardin Yliopistosta vuonna 1936. Lisäksi hän sai 1951 vuonna Royal Astronomical Societyn kultamitalin, jonka ovat saaneet muun muassa Stephen Hawking ja Albert Einstein. Luultavasti suurimman saavutuksensa ja kunnian Pannekoek saavutti, kun kuussa oleva kraatteri nimettiin Pannekoekin Kraatteriksi hänen mukaan. Myös asteroidi 2378 Pannekoek nimettiin hänen mukaansa.
Tähtitieteellinen instituutti Amsterdamin yliopistossa, missä Pannekoek toimi rehtorina, kantaa vieläkin hänen nimeään.
Vasemmistokommunismi

Tunnettuna marxilaisena teoreetikkona Pannekoek oli yksi vasemmistokommunismin perustajista ja radikaalivasemmiston johtohahmo Alankomaissa ja Saksassa.
Hänet tunnettiin parhaiten kirjoituksistaan työntekijöidenvaltuustoissa. Hän piti näitä uusia organisaation muotoja kykenevinä poistamaan rajoitukset vanhoista työväenliikkeistä, ammattiliitoista ja sosiaalidemokraattisista puolueista. Hän perusti teoriansa Venäjän vallankumoukseen, jota hän pitää käytännön kokemuksena. Pannekoek väitti, että työntekijöiden tulisi saavuttaa vallankumous ja siirtyminen kapitalismista kommunismiin demokraattisesti järjestäytyneissä työntekijöidenvaltuustoissa. Hän kritisoi anarkismia, sosiaalidemokratiaa, Leniniä ja leninismiä. Hänen analyysinsa Venäjän vallankumouksen epäonnistumisesta tuli vasta kun, Lenin ja bolševikit tulivat valtaan. He lamauttivat Neuvostoliiton. Työntekijöidenneuvostojen sijaan bolševikit ottivat vallan omalle puolueellensa, joka Pannekoekin näkemyksen mukaan johti bolševikkien instituution uudeksi hallitsevaksi luokaksi. Hän kirjasi kriittiset näkemyksensä Leninistä ja leninismistä vuonna 1938 kirjaan nimeltä Lenin als filosoof : een kritische beschouwing over de filosofische grondslagen van het Leninisme.
Aiheesta muualla

Anton Pannekoek Archive (englanniksi)
Antonio Hurtado y Valhondo

| Antonio Hurtado y Valhondo |
| --- | --- |

Henkilötiedot
Syntynyt: 1824
Kuollut: 1878 (53–54 vuotta)
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Antonio Hurtado y Valhondo (1824–1878) oli espanjalainen kirjailija ja poliitikko. Hän oli muun muassa Valladolidin, Valencian ja Barcelonan kuvernööri. Hänen kirjallinen tuotantonsa sijoittuu romantiikan ja naturalismin siirtymävaiheeseen.
Hurtado kirjoitti yhteistyössä Gaspar Núñez de Arcen kanssa muutamia historiallisia näytelmiä ja itsenäisesti muutamia menestyksiä, kuten El anillo del Rey ja La Maya. Hän julkaisi 1847 teoksen Romancero de Hernán Corés, ja sen jälkeen historiallisia kuvauksia Madridista nimellä Madrid dramático (1870). Ne ovat runomuotoisia kertomuksia, verrattavissa Ángel de Saavedra de Rivasin ja José Zorrilla y Moralin tekemiin, esimerkkeinä La ejecución de un vlido, La muerte de Villamediana, Los padres de la Merced, Las gradas de San Felipe, Un lancede Quevedo ja niin edelleen.
Aiheesta muualla

Kuvia tai muita tiedostoja aiheesta Antonio Hurtado y Valhondo Wikimedia Commonsissa
Antonio Hurtado, Online Books, University of Pennsylvania (englanniksi)
Aviancan lento 11

| Aviancan lento 11 |
| --- | --- |
 Onnettomuudessa tuhoutunut Boeing 747
Yhteenveto
Päivämäärä:  27. marraskuuta 1983
Onnettomuustyyppi:  vuoreen syöksy/törmäys maastoon (CFIT)
Tapahtumapaikka:  Madrid-Barajasin lentoasema, Madrid, Espanja
Lähtöpaikka:   Frankfurtin lentoasema, Frankfurt, Länsi-Saksa
Välilaskupaikka:   Charles de Gaullen kansainvälinen lentoasema, Pariisi, Ranska   Madrid-Barajasin lentoasema, Madrid, Espanja    Caracasin kansainvälinen lentoasema, Caracas, Venezuela
Määränpää:   El Doradon kansainvälinen lentoasema, Bogotá, Kolumbia
Kuolleita:  181
Loukkaantuneita:  11
Eloonjääneitä:  11
Lentokone
Konetyyppi:  Boeing 747-283B
Lentoyhtiö:   Avianca
Rekisteritunnus:  HK-2910
Matkustajia:  169
Miehistöä:  23
Aviancan lento 11 oli reittilento, joka lähti Pariisista 27. marraskuuta 1983 klo 22.25 paikallista aikaa. Koneen reitin piti kulkea Madridin kautta Bogotáan, Kolumbiaan. Ollessaan laskeutumassa Madridiin kone joutui onnettomuuteen, jossa menehtyi 162 matkustajaa ja kaikki 19 miehistön jäsentä. 11 matkustajaa selvisi loukkaantumisilla.
Kone nousi matkalentokorkeuteen lentopinnalle 370. Kone otti yhteyden Madridin aluelennonjohtoon (ACC) 23.31 saaden selvityksen Madridin VOR:lle Pamplonan, Barahonan ja Castejónin kautta. Kello 23.46 Madrid selvitti koneen alas lentopinnalle 190.
Kello 23.56 Madridin aluelennonjohto selvitti koneen lentopinnalle 90 sekä luovutti koneen Madridin lähestymislennonjohdolle. Lähestymislennonjohto selvitti koneen ILS-lähestymiseen Barajasin kiitotielle 33. Kello 0.03 Madridin torni antoi Aviancalle laskeutumisselvityksen. Koneen piti aloittaa loppulähestyminen oikealla kaarrolla Madridin VOR-majakan päältä, mutta lentäjä aloitti kaarron liian aikaisin ja kone joutui alueen minimilaskeutumiskorkeuden alle.
Koneen oikea pääteline sekä ulommainen moottori osuivat noin 685 metrin (2 247 jalan) korkeudessa kukkulaan. Kolme sekuntia myöhemmin kone osui toiseen kukkulaan, kuusi sekuntia myöhemmin kolmanteen kukkulaan ja neljännellä osumalla koneen oikea siipi repesi irti. Repeämän seurauksena kone teki kärrynpyörän, hajosi viiteen kappaleeseen ja pysähtyi maastoon nurin päin.
Koneessa oli 173 matkustajaa ja 19 miehistön jäsentä. Matkustajista 162 kuoli ja 11 selviytyi loukkaantumisilla. Kaikki miehistön jäsenet menehtyivät. Kuolleiden joukossa olivat muun muassa perulainen runoilija Manuel Scorza, meksikolainen kirjailija Jorge Ibargüengoitia ja uruguaylainen kriitikko Ángel Rama.
Turmakone, Boeing 747, rekisterinumeroltaan HK-2910, oli vuokrattu SAS:lta Aviancalle.
Arvid Nisunen

Arvid Nisunen (1873 – (kuoleman julkistamispäivä 27. kesäkuuta) 1917 Helsinki) oli suomalainen työmies, kiertävä laulu- ja kirjakauppias, runoilija ja sanoittaja.
Nisusen kansansävelmään sanoittama työväenlaulu Aurajoella on ilmestynyt Sulo Vakkarin esittämänä  LP-levyllä Työväen lauluja (Scandia 1969).
Nisunen oli keväällä  1917 syytettynä Helsingin raastuvanoikeudessa luvattomasta painotuotteiden kaupittelusta kesällä 1914 Helsingissä. Nisuselta takavarikoituja lauluja Hapankaalilaulu, Syysyön unelma, Kolme iloista kuplettia, ja Kolme hauskaa laulua arveltiin myös lainvastaisiksi. Raastuvanoikeus tuomitsi Nisusen 30 markan sakkoihin. Nisunen oli aiemmin määrätty poistumaan Hämeenlinnasta ja vietiin vankivaunulla Helsinkiin pyytäessään myyntilupaa Hämeenlinnan markkinoille laululleen "V. 66 tuli Suomeen laki uus" ja kielloista huolimatta myydessään laulujaan Hämeenlinnassa.
Teoksia

Kolme hauskaa laulua vanhoille ja nuorille talwi-iltain ratoksi ja huwiksi : 1. Wanha juomalaulu w:lta 66, 2. Aunuksen laulu, 3. Hyljätyn suru. 1914
Neljä huwittawaa kuplettia : uskolliset sanankuulijat ; Juorukellot ; Eskolan Eetla ; Runo piipun peristä. Tampere 1914
Kaksi kaunista huvilaulua. Kaulaliina ja Tampereen emäntien laulu. 1915
3:me Hauskaa Laulua. Leppälahtelaisten riemumarssi. 2. Äidin muisto. 3. Aurajoella. 1916
Kolme huvittavaa kuplettia : 1. Kotipihlajan juurella, 2. Vanhapoika, 3. Vanhapiika. Waasa 1916
Kolme laulua : 1. Kiljulaulu, 2. Mustalaisen laulu, 3. Taljakka laulu. Pori 1916
Kulkuri pojan matka ja leikkailulaulu. Pori 1916
Kaksi wallankumouslaulua sekä yö Lontoonissa : 1. Wallankumous marssi Wenäjällä, 2. Wallankumous marssi, 3. Yö Lontoonissa. Wiipuri 1917
Nuorison lauluja : 1:nen vihko. Pori 1917
Masi Marjamäki

| Masi Marjamäki |
| --- | --- |
 Masi Marjamäki Tapparan paidassa lokakuussa 2014.
Henkilötiedot
Syntynyt: 16. tammikuuta 1985 (ikä 39) Pori
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  vasen
Pituus:  188 cm
Paino:  92 kg
Seura
Seura:  ei joukkuetta
Pelaajaura
Pääsarjaura:  2005–2020
Aik. seurat:  Ilves (SML)  New York Islanders (NHL) Bridgeport Sound Tigers (AHL) Tappara (SML) Ässät (SML) Jokerit (KHL) Almtuna IS (HockeyAllsvenskan)  Piráti Chomutov (ČEL)  Cardiff Devils (EIHL)
NHL-varaus:  144. varaus, 2005 New York Islanders
| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Suomi 2004 | jääkiekko |  |
Masi Jalmari Marjamäki (s. 16. tammikuuta 1985 Pori) on suomalainen entinen jääkiekkoilija. Marjamäki tunnetaan fyysisestä pelistään.
Ura > Seuraura

Marjamäki lähti Porin Ässistä jo 18-vuotiaana Kanadan junioriliigaan WHL:n Red Deer Rebelsiin. Hän pelasi WHL:ssä myös Moose Jaw Warriorsin joukkueessa. Marjamäki on varattu NHL:ään kahdesti, ensin 2. kierroksella vuoden 2003 varaustilaisuudessa Boston Bruinsiin, jonka kanssa hän ei saanut tehtyä sopimusta kahden vuoden määräajan kuluessa ja vapautui uudestaan varattavaksi 2005, jolloin New York Islanders varasi hänet 5. kierroksella varausnumerolla 144.
Marjamäki pelasi kauden 2005–2006 Islandersin farmijoukkueessa Bridgeport Sound Tigersissa saavuttaen 31 pistettä 75 ottelussa ja ilmeisesti Islanders oli hänen otteisiinsa tyytyväinen, koska nosti hänet NHL-joukkueen mukaan kauden viimeiseen otteluun 18. huhtikuuta Philadelphia Flyersia vastaan. Marjamäki sai ottelussa peliaikaa 5 minuuttia 17 sekuntia.
Vuoden 2007 lopulla Marjamäki siirtyi takaisin kasvattajaseuraansa Porin Ässiin, kun hän ei löytänyt pelipaikkaa Islandersin farmiseurasta.
Keväällä 2008 Marjamäki teki vuoden sopimuksen Ilveksen kanssa. Joulukuussa 2010 Marjamäki taklasi Kärppien Kamil Krepsin tajuttomaksi, mikä sai aikaan valtavan kohun SM-liigassa.
SM-liigan liigakarsinnoissa 2012 Sportia vastaan Marjamäki takoi neljä maalia vaasalaisten verkkoon, sai kiekon kasvoihinsa ja sen seurauksena tikit naamaansa sekä otti tappelusta väkivaltaisuusrangaistuksen yhdessä ottelussa perjantaina 23. maaliskuuta. Kaudet 2012–2013 ja 2013–2014 Marjamäki oli loukkaantuneena. Ura oli lähellä tulla päätökseensä, koska kuntoutumisessa tuli takapakkia kauden 2013–2014 aikana.
Marjamäki teki syyskuussa 2014 1+1-vuotisen sopimuksen Tapparan kanssa. Marjamäki pelasi Tapparassa yhden kauden ennen paluutaan Poriin. Kauden aikana hän kävi kahdeksan ottelun verran lainalla myös Lempäälän Kisan Mestis-joukkueessa. Kaudella 2015–2016 Marjamäki pelasi 42 otteluta kasvattajaseurassaan Ässissä joissa teki 10 maalia ja 14 maaliin johtanutta syöttöä. Kauden jälkeen Marjamäki teki kaksivuotisen sopimuksen Jokereiden KHL-joukkueeseen. Jokereissa peliaikaa tuli kuitenkin rajallisesti ja kesken jälkimmäisen kauden Marjamäki siirtyi Ruotsin HockeyAllsvenskaniin Almtuna IS:n riveihin.
Kaudelle 2018–2019 Marjamäki teki yllättäen sopimuksen Tšekin Extraliigaan Pirati Chomutovin joukkueeseen. Yhden Extraliigassa pelatun kauden jälkeen Marjamäki jatkoi uraansa EIHL:n Cardiff Devilsissä.
Ura > Maajoukkue

Marjamäki on pelannut kahdesti jääkiekon alle 20-vuotiaiden maailmanmestaruuskilpailuissa vuosina 2004 ja 2005 sekä kuusi EHT-ottelua miesten maajoukkueessa.
Yksityiselämä

Masi Marjamäen vaimo Ahsley on kotoisin Kanadasta. Parilla on kaksi lasta – tytär Ada ja poika Mavrik. Pelaamisen ohella Marjamäki opiskelee liiketaloutta.
Aiheesta muualla

Masi Marjamäki Nhlfinns-sivustolla (englanniksi)
Masi Marjamäki Eurohockey.com. (englanniksi)
Masi Marjamäki The Internet Hockey Databasessa (englanniksi)
Masi Marjamäki Elite Prospects. Everysport Media Group AB. (englanniksi)
Asioimistulkkaus

Asioimistulkkaus on  viranomaisen tai yksityisen tahon ja yksityishenkilön tai ryhmän välisen asioimisdialogin tulkkausta kahden kielen välillä.
Asioimistulkkausta tarvitaan asiakkaan ja viranomaisen tai muun palveluntarjoajan välillä silloin, kun heillä ei ole yhteistä kieltä. Tulkkausta tarvitaan esimerkiksi maahanmuuttotilanteisiin liittyvissä asioissa ja onnettomuus- tai rikostapausten yhteydessä. Tulkkaus voi tapahtua lähi- tai etätulkkauksena. Tulkkaaminen edistää tulkatun yhteiskunnallisten oikeuksien toteutumista sekä tasa-arvoa.
Asioimistulkkaus on yleensä peräkkäistulkkausta eli konsekutiivitulkkausta tai puheen kanssa samanaikaisesti tapahtuvaa tulkkausta eli simultaanitulkkausta. Asioimistulkkaus on kaksisuuntaista tulkkausta, eli tulkki käyttää työskennellessään molempia työkieliään. Asioimistulkkausta tehdään myös viittomakielellä sekä kirjoitustulkkauksena. Tulkilla on myös kulttuuritietoutta, mikä auttaa selvittämään mahdollisia kulttuurieroista johtuvia ongelmia.
1990-luvulla alettiin perustaa alueellisia tulkkikeskuksia tulkkaus- ja käännöspalveluiden saatavuuden helpottamiseksi. Ensimmäiset tulkkikeskukset perustettiin Tampereelle ja Turkuun. Nykyään alueellisia tai kunnallisia tulkkikeskuksia on kahdeksalla eri paikkakunnalla. Ne tarjoavat tulkkauspalveluita useilla eri kielillä.  Suomessa toimii myös yksityisiä yrityksiä, jotka tarjoavat tulkkaus- ja käännöspalveluita.
Tulkin ammattinimike ei ole suojattu. Kaikilla tulkin tehtäviä tekevillä ei ole koulutusta työhönsä, joten tulkkien osaamistaso voi olla hyvinkin vaihtelevaa. He kaikki voivat kuitenkin toimia samanlaisissa työtehtävissä pätevyydestä ja koulutuksesta riippumatta.
Historia

Asioimistulkkien ammattiala on melko uusi. Asioimistulkkien tarpeen synnytti pakolaisryhmien tulo Suomeen. Ensimmäisiä asioimistulkkeja alettiin kouluttaa 1970-luvun lopulla vietnamilaisten pakolaisten saavuttua Suomeen. Muutaman viikon kestäneessä koulutuksessa opetettiin suomen kieltä ja kulttuuria sekä tulkin työssä tarvittavia taitoja. Maahanmuuton lisääntyessä asioimistulkkien tarve on kasvanut ja koulutusta on kehitetty. Nykyään koulutusta järjestetään monella eri paikkakunnalla.
Koulutus

Asioimistulkin ammattitutkinnon on voinut suorittaa vuodesta 1998 lähtien. Vuonna 2018 tutkinnon nimi muuttui asioimistulkkauksen ammattitutkinnoksi.
Koulutusta järjestetään mm. Tampereen Aikuiskoulutuskeskuksessa. Koulutus on monimuoto-opetusta, johon sisältyy lähiopetusta sekä verkko-opintoja. Opiskella voi oman työn ohessa tai oppisopimuskoulutuksena. Tutkinnon laajuus on 150 osaamispistettä. Tutkintonimike on asioimistulkki. Hakijoilta vaaditaan hyvää suullista ja kirjallista kielitaitoa suomen kielessä ja toisessa työkielessä sekä soveltuvuutta ammattiin.
Vuodesta 2011 lähtien myös Diakonia-ammattikorkeakoulussa (DIAK) on voinut opiskella asioimistulkiksi. Koulutuksen laajuus on 210 opintopistettä. Tutkinnon suorittanut voi käyttää tulkin (AMK) tutkintonimikettä.
Lait

Asioimistulkkausta sääteleviä lakeja ovat perustuslaki, ulkomaalaislaki, hallintolaki, kielilaki, laki sosiaalihuollon asiakkaan asemasta ja oikeuksista, sekä laki potilaan asemasta ja oikeuksista.
Asioimistulkin ammattisäännöstö

Asioimistulkeille on laadittu oma ammattisäännöstö, joka tuli voimaan 30.5.2013. Säännöstöä on päivitetty 1.1.2021. Ammattisäännöstö koskee kaikkia asioimistulkkeja, myös viitottujen kielten tulkkeja, kirjoitustulkkeja, sekä puhetta tukevien tai korvaavien menetelmien tulkkeja, ellei laista tai asetuksista toisin johdu. Se sisältää mm. asioimistulkin eettiset ohjeet. Ohjeissa mainitaan mm. tulkin salassapitovelvollisuus, puolueettomuus sekä velvollisuus olla ottamatta työtä vastaan, jos hän on esteellinen tai hänellä ei ole riittävää pätevyyttä toimeksiannon hoitamiseen.
Asioimistulkkien ammattisäännöstöön voi tutustua myös Suomen kääntäjien ja tulkkien liitto ry:n verkkosivuilla sekä
Puhevammaisten tulkit ry:n verkkosivuilla.
Kirjallisuutta

Hirvonen, M., Kinnunen, T. (toim.). (2020). Saavutettava viestintä: yhteiskunnallista yhdenvertaisuutta edistämässä. Helsinki: Gaudeamus Oy.
Myhkyrä, S. (2011).  Asioimistulkin käsikirja 1. Lääkärin vastaanotolla. Raisio: SEM Consulting Oy.
Myhkyrä, S. (2011).  Asioimistulkin käsikirja 2. Asioidaan virkailijoiden kanssa. Raisio: SEM Consulting Oy.
Myhkyrä, S. (2011).  Asioimistulkin käsikirja 3. Julkisten laitosten asiakkaana. Raisio: SEM Consulting Oy.
Myhkyrä, S. (2011). Asioimistulkin käsikirja 4. Viranomaisten haastattelussa. Raisio: SEM Consulting Oy.
Aiheesta muualla

Suomen kääntäjien ja tulkkien liitto.
Mark Gatiss

| Mark Gatiss |
| --- | --- |
 Mark Gatiss San Diegon Comic-Conissa 2017.
Henkilötiedot
Syntynyt: 17. lokakuuta 1966 (ikä 57) Sedgefield, County Durham, Britannia
Ammatti:  näyttelijä, käsikirjoittaja, koomikko, kirjailija
Puoliso:  Ian Hallard (2008–)
Näyttelijä
Aktiivisena:  1993–
Merkittävät roolit:  Mycroft Holmes (Uusi Sherlock)
Aiheesta muualla
IMDb 
Elonet
Mark Gatiss (s. 17. lokakuuta 1966 Sedgefield, Englanti, Iso-Britannia) on englantilainen näyttelijä, koomikko ja käsikirjoittaja. Hän oli osallisena neljän käsikirjoittajan komediaryhmässä nimeltä Herrasmiesliiga (The League of Gentlemen). Ryhmän muut jäsenet olivat Reece Shearsmith, Steve Pemberton ja Jeremy Dyson. Hän on ollut myös tekijänä menestyneissä englantilaisissa televisiosarjoissa, kuten Doctor Who ja Uusi Sherlock.
Yksityiselämä

Mark Gatiss syntyi Sedgefieldissä, Durhamin kreivikunnassa. Hänen lapsuudenkotinsa oli lähellä edvardiaanista mielisairaalaa, jossa molemmat hänen vanhemmistaan työskentelivät.
Gatiss oli nuoruudessaan suuri Doctor Whon, Sherlock Holmesin ja H. G. Wellsin ihailija, ja hän on ollut tekemässä niitä kaikkia käsitteleviä televisiotuotantoja 2000-luvulla.
Gatiss on avoimesti homoseksuaali ja ollut rekisteröidyssä parisuhteessa näyttelijä Ian Hallardin kanssa vuodesta 2008 lähtien.